હવે ગુજરાતી નું શું થશે ??? « આખી દુનિયાની પંચાત
Bookmark the permalink.	હવે ગુજરાતી નું શું થશે ???
by Shaileshkumar	લોકો આદુ ખાઈ ને પાછળ પડ્યા છે જાણે કાલે જ ગુજરાતી ભાષા મરી જવા ની ના હોય ? ભઈ ગુજરાતી ભાષા ને આવતા ૧૦૦ વર્ષ સુધી કાંઇ થવા નુ નથી, કારણ કે ૫.૫ કરોડ લોકો ની તે માતૃ ભાષા છે. આ ૫.૫ કરોડ કંઈ રાતો રાત ઈગ્લીશ નથી થઇ જવાના. મારી જ વાત કરુ તો હુ તો જીવિશ ત્યાં સુધી ગુજરાતી જ બોલવા નો છું, મારા છોકરાવ પણ ગુજરાતી જ બોલવાના છે. રહી વાત અંગ્રેજી ની તો જે લોકો વ્હાઇટ કોલર જોબ કરે છે એમને જ વધારે અંગ્રેજી ની જરુર પડવા ની છે. બાકી ના લોકો ને તો અંગ્રેજી ની કોઇ જ જરુર નથી, એમનો વ્યવહાર તો ચાલે જ છે, અને ચાલવા નો પણ છે. હવે શિક્ષણ માં અંગ્રેજી માધ્યમ ની અત્યારે હવા ચાલે છે, સારી વાત છે, અંગ્રેજી કોમ્પ્યુટર ની ભાષા છે અને આવતા સમય માં કોમ્પ્યુટર નો વપરાશ વધવાનો છે એટલે અંગ્રેજી શીખવુ હવે જરુરી બન્યુ છે, બીજુ કે વિદેશ જે લોકો ને ભણવા જવુ છે કે કમાવા એમને જરુર પડવા ની છે, પરંતુ તેવા લોકો કેટલા ? દા.ત. રોજ ના ૧૦૦૦ લોકો ગુજરાત છોડી ને વિદેશ જાય છે તો પાછળ ગુજરાતી બોલવા વાળા રોજ કેટલા નવા પેદા થાય છે ? એ તો શક્ય નથી જ કે ગુજરાત ની જે વસ્તી છે બધી વિદેશ જતી રહેવા ની . અત્યાર ની નવી પેઢી મા અંગ્રેજી નુ વર્ચસ્વ છે પરંતુ તે માત્ર શહેરી વિસ્તાર પૂરતું જ ( ઘર માં તો પાછું ગુજરાતી જ બોલવા નુ ), તેની ટકાવારી મા ગણત્રી કરો તો માત્ર ૧૦ કે ૨૦ ટકા બાકી ના યુવાનો કે જેઓ ગામડા મા રહેતા હોય, કોઇ કારખાના માં કામ કરતા હોય કે પોતા નો સ્વતંત્ર ધંધો કે ખેતી કરતા હોય, એમને અંગ્રેજી ની કોઇજ જરુર નથી, એમની વસ્તી અંગ્રેજી બોલવાવાળા યુવાનો કરતા વધારે છે. માત્ર મોટી કોર્પોરેટ કંપની મા કે બેન્ક માં નોકરી કરતાયુવાનો અંગ્રેજી બોલવા માંડે એટલે કાંઇ ગુજરાતી ભાષા મરી ના જાય, અને આપણી મોટી વસ્તી તો ગામડા મા રહે છે નહી કે શહેર માં , એટલે ગુજરાતી તો હજી જીવતી જ રહેવા ની છે.
ખરેખર જો તમને ગુજરાતી ભાષા પ્રત્યે લગાવ હોય તો દરેક વ્યક્તિ જોડણી ભૂલ વગર નું સાચુ ગુજરાતી લખે તેવુ કાંઇક કરવુ પડે. આજનો કોઇપણ ગુજરાતી સાચી જોડણી સાથે ગુજરાતી નથી લખી શકતો, અહિયા જ જૂઓ ઉપર વાંચ્યું તેમા કેટલી બધી ભૂલો છે….!!! આજ દિવસ સુધી કોઇ લેખકે કે સમાચાર પત્રે જોડણી ભૂલો વિશે કાંઈ લખ્યુ નથી, અને અંગ્રેજી વિશે તો રોજ પાના ભરાય છે…!!!